Diari Oficial de la Generalitat Valenciana


Sumari del DOGV 6440, del 18-01-2011 (2011/80)

Informació pública de l'acord d'aprovació de conveni administratiu de col·laboració entre l'Ajuntament i el Registre de la Propietat Número 1 de Chiva, per a la gestió, liquidació i recaptació de l'impost sobre l'increment del valor dels terrenys de naturalesa urbana.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/80


Organisme emissor
:   Ajuntament de Godelleta

Tipus de document
:   Anunci

Informació pública de l'acord d'aprovació de conveni administratiu de col·laboració entre l'Ajuntament i el Registre de la Propietat Número 1 de Chiva, per a la gestió, liquidació i recaptació de l'impost sobre l'increment del valor dels terrenys de naturalesa urbana. [2011/80]  
El Ple de l'Ajuntament, en sessió ordinària del dia 22 de desembre de 2010, va adoptar entre altres l'acord d'aprovació de conveni administratiu de col·laboració entre aquest Ajuntament i el Registre de la Propietat Número 1 de Chiva, per a la gestió, liquidació i recaptació de l'impost sobre l'increment del valor dels terrenys de naturalesa urbana, el text íntegre del qual és com segueix:  
Conveni de col·laboració per a la gestió, liquidació i recaptació de l'impost sobre l'increment del valor dels terrenys de naturalesa urbana entre l'Ajuntament de Godelleta i el registrador interí del Registre de la Propietat de Chiva Núm. 1.  
D'una banda, l'alcalde de Godelleta, Salvador Enrique Marín Clemente, facultat per a la firma d'aquest conveni en virtut de l'acord adoptat pel Ple de la corporació celebrat amb data 22 de desembre de 2010.  
D'altra banda, el registrador interí del Registre de la Propietat de Chiva Núm. 1, Eduardo Martínez Gil.  
Exposen:  
I. L'impost sobre l'increment del valor dels terrenys de naturalesa urbana és un tribut municipal de caràcter potestatiu, a l'empara del que estableix l'article 59.2 del Reial Decret Legislatiu 2/2004, de 5 de març, que aprova el Text Refós de la Llei Reguladora de les Hisendes Locals. L'Ajuntament de Godelleta, d'acord amb la legislació esmentada anteriorment, té aprovada la corresponent ordenança fiscal.   
II. En virtut dels articles 6 i següents i 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, de l'article 5.5 de la Llei 58/2003, de 17 de desembre, General Tributària, i de l'article 8.4 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, és voluntat expressa de les parts establir un conveni de col·laboració pel qual el registrador interí del Registre de la Propietat de Chiva Núm. 1 es compromet a realitzar determinades actuacions conduents a la gestió, liquidació i recaptació de l'impost sobre l'increment del valor dels terrenys de naturalesa urbana en l'àmbit territorial d'aquest municipi, i a aquests efectes acorden:  
Primer. Àmbit d'aplicació  
Les actuacions derivades d'aquest conveni de col·laboració entre l'Ajuntament de Godelleta i el registrador interí del Registre de la Propietat de Chiva Núm. 1 es referiran a l'àmbit de l'impost sobre l'increment del valor dels terrenys de naturalesa urbana els fets imposables meritats dels quals siguen competència de l'esmentat Ajuntament.  
Segon. Actuacions a realitzar  
Les actuacions a realitzar pel registrador interí del Registre de la Propietat de Chiva Núm. 1 en la gestió de l'impost es referiran a les declaracions liquidacions que es presenten i als fets imposables meritats a partir de l'entrada en vigor d'aquest conveni. Així mateix, i a requeriment de l'Ajuntament, podran també referir-se als que estiguen pendents de gestió en el moment de la firma.  
I. El registrador interí del Registre de la Propietat de Chiva Núm. 1 assumix la tasca de realitzar les funcions següents:  
· Recepció i comprovació de les declaracions o autoliquidacions a més dels documents en què consten els actes o contractes que originen la imposició.  
· Comprovació d'ofici de l'impost en tots aquells supòsits de subjecció en què els subjectes passius no presenten voluntàriament la declaració o autoliquidació i que, no obstant això, s'hagen posat de manifest davant del Registre de la Propietat de Chiva Núm. 1.  
· Recaptació dels ingressos per autoliquidació realitzats pel contribuent, així com dels ingressos derivats de les liquidacions, com a conseqüència tant de la revisió de l'autoliquidació com de la comprovació d'ofici de l'impost.  
· Realització dels ingressos de les quantitats recaptades en el compte corrent restringit que establisca l'Ajuntament de Godelleta per mitjà de transferències mensuals del saldo del dit compte a les arques de l'Ajuntament, al compte que es determine a aquests efectes en virtut del present conveni.  
· Realització de totes les actuacions de gestió tributària necessàries per a determinar el deute. (Sol·licituds de documentació addicional, propostes de liquidació i tràmits d'audiència, resolució d'al·legacions, liquidacions provisionals, sol·licitud de suspensió, ajornament o fraccionament, resolució de recursos de reposició, devolució d'ingressos indeguts, propostes d'anul·lació de liquidació etc.).  
· Notificació de totes les actuacions tributàries detallades en el punt anterior.  
· Determinació de la subjecció i no prescripció, així com l'aplicació de les bonificacions, reduccions o exempcions que pertoquen segons les normes reguladores de l'impost.  
· Comunicació per a enviament a la via executiva d'aquelles liquidacions que no hagen sigut ingressades en els períodes voluntaris de pagament establits en l'article 62 de la Llei 58/2003, de 17 de desembre, General Tributària.  
· Recepció i enviament de la documentació d'índole tributària derivada de la gestió de l'impost als òrgans competents amb facultats de revisió.  
II. S'encomana al registrador interí del Registre de la Propietat de Chiva Núm. 1 la gestió material de totes les actuacions de gestió que s'han assenyalat anteriorment. La competència jurídica per a l'assumpció d'aquestes actuacions està en poder de l'Ajuntament de Godelleta, que haurà de dictar els actes jurídics necessaris a aquest efecte, la qual cosa portarà a efecte de manera telemàtica i per l'òrgan que resulte competent a través de firma electrònica proporcionada pel Col·legi de Registradors.   
III. S'elaborarà un llibre diari de presentació d'autoliquidacions així com un llibre de liquidacions complementàries en què s'arrepleguen tant les que sorgisquen com a conseqüència de la revisió de les autoliquidacions presentades, com les derivades de la comprovació d'ofici de l'impost. Es facilitarà a l'alcalde i al tresorer municipal coneixement del contingut d'aquests llibres.  
IV. Trimestralment, a requeriment de l'Ajuntament de Godelleta, es realitzarà un informe explicatiu de les actuacions de gestió, liquidació i recaptació que haja dut a terme el registrador interí del Registre de la Propietat de Chiva Núm. 1 durant cada trimestre. Aquest informe es remetrà en els 20 dies següents a la finalització de cada trimestre al compte de correu electrònic que designe a aquests efectes l'Ajuntament de Godelleta.  
V. El registrador interí del Registre de la Propietat de Chiva Núm. 1 organitzarà de forma autònoma els mitjans materials i personals suficients per a garantir una eficaç gestió en la prestació del servei, que podrà desenvolupar-se de forma integrada, separada o annexa a l'oficina registral.  
VI. En tot cas el present conveni s'executarà amb plena observança i estricta subjecció al que disposa la Llei Orgànica 15/1999, de 13 de desembre, de Protecció de Dades de Caràcter Personal, i el registrador interí del Registre de la Propietat de Chiva Núm. 1 adoptarà totes les mesures d'índole tècnica i organitzatives que siguen necessàries per a garantir la seguretat de les dades de caràcter personal i evitar l'alteració, pèrdua, tractament o accés no autoritzat d'aquestes.   
VII. El present conveni i mentre estiga vigent vincularà també els successius titulars que es facen càrrec del Registre sempre que s'obtinga el corresponent visat col·legial, i a aquest efecte es remetrà al Servei de Coordinació d'Oficines Liquidadores.  
Tercer. Règim retributiu  
1. El tancament de la recaptació mensual es produirà els dies 25 de cada mes.  
2. En els cinc dies següents al tancament es transferirà al compte que l'Ajuntament de Godelleta determine el saldo total del compte restringit de recaptació. Aquest saldo es correspondrà amb l'import de la recaptació mensual efectiva fins al dia del tancament descomptant la quantitat corresponent al premi de liquidació pels serveis prestats en el mes anterior.  
3. El registrador interí del Registre de la Propietat de Chiva Núm. 1 emetrà una factura mensual en concepte de retribució per les funcions realitzades en virtut d'aquest conveni de col·laboració, en els cinc dies següents al tancament de cada període.  
4. Les quantitats a percebre pel registrador interí del Registre de la Propietat de Chiva Núm. 1 en concepte de retribució es fixaran en un 10% sobre la recaptació obtinguda en cada un dels períodes. A aquest import s'afegirà l'IVA que, si és el cas, haja de repercutir-se pels serveis prestats, que satisfarà l'ajuntament respectiu.  
Quart. Entrada en vigor  
Aquest conveni de col·laboració serà efectiu a partir del dia en què es firme i estarà vigent pel termini d'un any. Al terme d'aquest període, s'entendrà tàcitament prorrogat per successius terminis, excepte denúncia expressa per qualsevol de les parts amb tres mesos d'antelació a la data de venciment.   
Godelleta, 3 de gener de 2011.- L'alcalde: Salvador Enrique Marín Clemente.